Strategi for samarbeid med sivilsamfunnet - Mottak og Retur 2022 - 2024

Planen er offentlig

Versjon pr 28.3.22

Innhold

[Innledning 2](#_Toc99372877)

[Definisjon av sivilsamfunn 3](#_Toc99372878)

[Sivilsamfunn 3](#_Toc99372879)

[Strategien 3](#_Toc99372880)

[Visjon og verdier 3](#_Toc99372881)

[Mål 4](#_Toc99372882)

[Effekt 4](#_Toc99372883)

[Organisering, roller og ansvar 4](#_Toc99372884)

[Nasjonalt 4](#_Toc99372885)

[Regionalt 5](#_Toc99372886)

[Lokalt 6](#_Toc99372887)

[ATE og samarbeid med frivillige organisasjoner 7](#_Toc99372888)

[Samarbeid med frivillige organisasjoner i en beredskapssituasjon 7](#_Toc99372889)

[Krav til organisasjoner som skal samarbeide med UDI og asylmottak/ andre innkvarteringssteder i regi av UDI 8](#_Toc99372890)

[Bakgrunnsinformasjon 9](#_Toc99372891)

[UDI har følgende innkvarteringsløsninger: 9](#_Toc99372892)

[Mottak og Retur 9](#_Toc99372893)

[UDI Brukernettverk 9](#_Toc99372894)

[Grunnlagsdokumenter og regelverk som strategien bygger på 9](#_Toc99372895)

[FOU og utredninger 10](#_Toc99372896)

## Innledning

Strategi for samarbeid med sivilsamfunnet angir satsningsområdene for Mottak og Retur 2022 – 2024. Strategien ligger til grunn for Mottak og Retur sine prioriteringer for samarbeid med og involvering av sivilsamfunnet i daglig drift av asylmottak. Den skal representere en forventningsavklaring mot sivilsamfunnet, driftsoperatører og mottak.

Regjeringens strategi «Hverdagsintegrering – strategi for å styrke sivilsamfunnets rolle på integreringsfeltet 2021-2024» og UDIs egne styringsdokumenter danner grunnlaget for UDIs Strategi for samarbeid med sivilsamfunnet. Dette skal være et dynamisk dokument som skal endres basert på blant annet systematisk arbeid med sivilsamfunnet og deres bidrag i asylmottak.

Sivilsamfunnet er en viktig del av et demokratisk samfunn. De skal følge med på statens arbeid, ha et uavhengig blikk, si ifra når de er uenige og bidra til en meningsfull hverdag for mange. Sivilsamfunn kan også fungerer som en kontrollmekanisme til UDI sitt arbeid og gi viktig innsikt.

Ved å delta i frivillige organisasjoner lærer beboerne på alle typer mottak om det norske samfunnet gjennom å være en del av det. De lærer om frivillig arbeid og kan få et sosialt nettverk utover de som bor på mottaket. Dette kan bidra til å gjøre integreringen i Norge enklere.

Videre kan deltakelse i frivillige organisasjoner bidra til kunnskap og ferdigheter som er nyttige ved retur til hjemlandet.

Mottak og Retur kan på sin side bidra til at organisasjonene kan levere gode og relevante tiltak. Dette vil vi gjøre med informasjon, bidra ved opplæring av frivillige, rolleavklaringer og ved å inngå avtaler på ulike nivåer.

Et kontinuerlig, strukturert samarbeid mellom UDI, sivilsamfunnet og asylmottakene/innkvarteringsstedene gir bedre forutsetninger for å lykkes i beredskapssituasjoner.

## Definisjon av sivilsamfunn

### Sivilsamfunn

Sivilsamfunn defineres på ulike måter. Det som er felles for de fleste definisjonene er at de sier noe om at det innebærer frivillighet og uavhengighet fra staten.

En definisjon av sivilsamfunn er f eks: [[1]](#footnote-2)

«Sivilsamfunn er en samlebetegnelse på de delene av samfunnet som består av frivillige organisasjoner, ulike pressgrupper og individer, som kommer sammen for å fremme en politisk sak eller løse en oppgave i fellesskap på frivillig grunnlag. Sivilsamfunnet kan også forstås som den delen av samfunnslivet som verken ligger innenfor offentlig sektor eller privat sektor (næringslivet). Alternative navn på sivilsamfunnet er frivillig sektor eller «den tredje sektor»

**For Mottak og Returprosessen handler sivilsamfunnet primært om de frivillige organisasjoner og enkeltpersoner som engasjerer seg i aktiviteter i og for beboere i asylmottak og andre innkvarteringssteder i regi av UDI.**

## Strategien

### Visjon og verdier

I utviklingen av denne strategien er det tatt utgangspunkt i UDIs virksomhetsstrategi, visjon og verdier.

UDI sine kjerneverdier er menneskeverd, helhet og profesjonalitet

Målene er

* vi leverer brukervennlige og effektive tjenester
* brukerne våre møter en enhetlig offentlig forvaltning
* ett UDI som leverer resultater sammen

For å nå målene har UDI et utstrakt samarbeid med ulike offentlige sektorer og sivilsamfunnet. Det er med på å sikre at våre brukere får tilgang til tjenester de har behov for og krav på.

Sivilsamfunnet gjør en viktig innsats for bl a asylsøkere i asylmottak, overføringsflyktninger, arbeidsinnvandrere, familiegjenforente, som er bosatt i kommuner over hele Norge.

Sivilsamfunnets bidrag skal være et supplement, og ikke en erstatning, til ansvaret som ligger hos det offentlige.

I denne strategien har vi primært fokus på beboere som bor i mottak og andre innkvarteringssteder i regi av UDI. Dette innebærer personer med ulik status i sak om beskyttelse. Noen har opphold, andre har avslag, andre venter på førstegangsbehandling, eller på behandling av klage på avslag.

Arbeid med å motivere beboere med avslag til å søke assistert retur foregår hovedsakelig i asylmottak. UDI har også ulike prosjekter utenfor asylmottak med mål om å oppsøke, informere og bistå personer med avslag på søknad om beskyttelse med å søke om assistert retur.

### Mål

Bidra til et godt samarbeid mellom UDI, mottak og sivilsamfunnet ved å:

* Legge til rette for en brukervennlig, enhetlig og forutsigbar dialog med sivilsamfunnet.
* Bidra til at UDI og sivilsamfunnet er omforent om hverandres roller, ansvar og mandat.
* Bidra til at flere og ulike lokale lag/foreninger og organisasjoner kan bidra i asylmottak
* Tilrettelegge for et økt samarbeid i situasjoner med større ankomster av asylsøkere
* Bidra til et godt samarbeid med frivillige organisasjoner i en beredskapssituasjon

### Effekt

Et strukturert og systematisk samarbeid med sivilsamfunnet kan bidra til flere ønskede effekter, som f eks.

* Flere aktiviteter og tilbud til beboere i og utenfor asylmottak
* At personer som engasjerer seg i asylsøkere i mottak er kjent med hvilke regler som gjelder for beskyttelse, integrering, og retur for personer som ikke får opphold.
* Bidra til at sivilsamfunnet får økt kunnskap om arbeidet i asylmottak og asylkjeden.
* Bidra til å identifisere og påpeke konsekvenser av offentlige beslutninger
* Være et viktig bidrag i UDIs arbeid i en beredskapssituasjon

## Organisering, roller og ansvar

Mottak og retur sitt arbeid med sivilsamfunnet struktureres på tre nivå:

* Nasjonalt
* Regionalt
* Lokalt

### Nasjonalt

Leveranseteam Mottaksoppfølging har det overordnede ansvaret for oppfølging, videreutvikling og justering av strategidokumentet, og koordinering av Mottak og Retur sitt samarbeid med det sivile samfunn på nasjonalt nivå.

**LT mottaksoppfølging har ansvar for**

* Koordinere samarbeid med frivillige organisasjoner på nasjonalt nivå
* Koordinere og etablere struktur og rutiner for oppfølging av frivillige organisasjoner på regionalt nivå
* Etablere struktur og rutiner etc for samarbeid mellom asylmottak og lokalsamfunn på lokalt nivå
* Samarbeide med enhetene i Mottak og Retur for å nå mål for arbeidet
* Sørge for god dialog med andre leveranseteam og enheter med oppgaver som gir grensesnitt til dette arbeidet, eksempelvis Mottaksfaglig enhet og LT

opplæring/informasjon

* Delegere oppgaver og/eller etablere mindre samarbeidsgrupper med gjennomføring av særskilt oppgaver som mål, eks opplæring av ansatte i mottak og opplæring av nøkkelpersonell i samarbeidende frivillige organisasjoner, implementering av Mottak og Retur sin strategi i en eventuell UDI strategi om sivilsamfunn osv.
* Ha en kontaktperson for organisasjonene på nasjonalt nivå

**Aktiviteter i 2022-2024**

* Gjennomføre årlige samarbeidsmøter med nasjonale organisasjoner
* Etablere og vedlikeholde samarbeidsavtaler/ intensjonsavtaler mellom frivillige organisasjoner og UDI.
* Evaluere samarbeidet mellom UDI, DRO og frivillige organisasjoner
* Inkludere og samarbeide med diaspora organisasjoner der dette er relevant
* Samarbeide med LT Bosetting og Integrering om samarbeid med IMDi om å styrke samhandlingen mellom etatene om tilskudd til aktiviteter for beboere i mottak, (side 27) i strategien «Hverdagsintegrering – strategi for å styrke sivilsamfunnets rolle på integreringsfeltet 2021-2024» (regjeringen.no)
* Utarbeide en årsplan med oversikt over møter sentralt og regionalt
* Sikre at samarbeid med frivillige organisasjoner inngår i kontraktsoppfølgingen for alle mottaksavtaler
* Lage en mal for kontrakt for samarbeid mellom sivilsamfunn og mottak som også omfatter roller, taushetsplikt, etiske retningslinjer med mer
* Bidra til tettere arbeid/informasjonskanaler mellom Mottak og Retur og andre avdelinger i UDI som samarbeider med sivilsamfunn
* Arbeide for at UDI får en helhetlig og overordnet strategi for samarbeid med sivilsamfunn
* Arbeide for å utvikle tilskuddsordninger for sivilsamfunn til bruk i mottak
* Sikre samsvar med regelverksarbeid bl a med tanke på automatiske meldinger også til de landsomfattende frivillige organisasjonene ved etablering av innkvarteringssteder

### Regionalt

**De enkelte enheter i Mottak og Retur prosessen med ansvar for mottakskontrakter har ansvar for**

* Samarbeid med LT mottaksoppfølging om regional oppfølging av det enkelte lokalsamfunn i tilknytning til mottak i egen region
* Gi informasjon, samt ha dialog og møter med sivilsamfunn i egen region.
* Gi innspill til LT mottaksoppfølging om lokale og regionale forhold som er viktig å inkludere i arbeidet med å operasjonalisere strategien
* Gi innspill til LT Mottaksoppfølging om tema som bør tas opp og/eller arbeides videre med, opplæringsbehov etc
* Samarbeide med og gi informasjon til mottak i egen region om bl a regelverk for mottakenes samarbeid med lokalsamfunnet
* Ha en kontaktperson i enheten som har ansvar for
  + dialog med LT Mottaksoppfølging sin kontaktperson
  + og ansvar for dialog med regionale og lokale organisasjoner som er involvert i tiltak for beboere i mottak/andre innkvarteringssteder i regi av UDI

**Aktiviteter 2022-2024**

* Regionkontorene/ATE gjennomfører minimum halvårlige møter med regionale/lokale lag og foreninger som bidrar med aktiviteter etc. i mottak/på innkvarteringssteder. Møtene kan gjennomføres digitalt eller fysisk. Møtene skal gjennomføres i tråd med mal for samarbeidsmøte som utarbeides av LT Mottaksoppfølging. Regionale tema tas opp i tillegg ved behov. Kort rapport fra møtene skal registreres i UDIsak.
* Lage en årsplan med oversikt over møter regionalt
* Sikre at samarbeid med frivillige organisasjoner inngår i kontraktsoppfølgingen med mottak i egen region
* Gi mottak og frivillige organisasjoner fortløpende informasjon om aktuelle, lokale forhold

### Lokalt

**Asylmottakene/innkvarteringsstedene har ansvar for å ha et planmessig og organisert samarbeid med lokalsamfunnet i kommunen**

* Gjennomføre informasjonsmøter ved behov på oppdrag fra UDI eller forespørsel fra organisasjonene
* Løfte aktuelle problemstillinger til UDI for videre oppfølging
* Inngå samarbeidsavtaler med frivillige/frivillige organisasjoner dersom dette er mulig og formålstjenlig for mottaket/innkvarteringsstedets arbeid
* Oppfylle krav til lokalsamfunnsarbeid som beskrevet i Kravspesifikasjon[[2]](#footnote-3), pkt 5 og 6 - Generelle krav til drift av asylmottak, og eventuelle tilleggskrav i andre deler av Kravspesifikasjonen, rutiner/regelverk, eller kontrakt.

**Aktiviteter 2022-2024**

* Lage en plan for hvordan beboerne skal få medvirke i samarbeidet med frivillige organisasjoner. (plan for lokalsamfunnsarbeid, ref Kravspesifikasjon[[3]](#footnote-4) pkt 5.3 – Generelle krav til drift av mottak)
* Utarbeide en plan med oversikt over møter lokalt
* Rapportere samarbeidet med organisasjoner til UDI på forespørsel (utenom i årlig rapport)

## ATE og samarbeid med frivillige organisasjoner

Samarbeid mellom UDI og ankomsttransitten på Råde og øvrige transittmottak vil kunne differensieres noe i forhold til samarbeid med øvrige mottak, både på grunnlag av UDIs organisering, og at beboerne som regel oppholder seg på et transittmottak i et kortere tidsrom.

ATE inngår og følger opp avtaler med frivillige organisasjoner om aktiviteter på nasjonalt ankomstsenter. I dette inngår at ATE avgjør hvem som skal få tilgang til senteret.

For øvrig følger koordinering og samarbeid på de samme tre nivå som nevnt over i den grad det er hensiktsmessig.

## Samarbeid med frivillige organisasjoner/andre frivillige i en beredskapssituasjon

I en beredskapssituasjon med f eks større ankomster og hurtig etablering av ulike innkvarteringstilbud, vil UDI invitere til et enda tettere samarbeid med de frivillige organisasjonene.

Samarbeid vil fremdeles følge de tre nivåene; nasjonalt, regionalt og lokalt.

Formål: Tilrettelegge for frivillige aktiviteter for beboere i mottak/innkvarteringssteder

**Ansvar og oppgaver**

**Nasjonalt:**

LT Mottaksoppfølging har ansvar for:

* Tettere dialog og jevnlige møter
* Etablere samarbeidsavtaler med nasjonale organisasjoner som ønsker ha en særskilt rolle i en beredskapssituasjon
* Sørge for at organisasjonene får jevnlig informasjon om situasjonen, og hvor vi etablerer mottak og andre innkvarteringsløsninger
* Bidra til å gi informasjon om eventuelle andre områder organisasjonenes engasjement kan være aktuelt, situasjonsbetinget og avhengig av hva organisasjonene ønsker
* Identifisere behov for ekstraordinære midler og melde dette til Departementet
* Samarbeide med politiet for informasjon om politiattest
* Kontaktperson for frivillige organisasjoner på nasjonalt nivå
* Andre oppgaver ved behov

**Regionalt:**

Regionkontorene/ATE har ansvar for:

* Etablere en tettere kontakt med frivillige organisasjoner på regionalt nivå, som ønsker å bidra overfor beboere i ulike innkvarteringssteder
* Bidra til at regionale organisasjoner får fortløpende informasjon om endringer i regelverk, innkvarteringssteder osv
* Gjennomføre samarbeidsmøter
* Kontaktperson for frivilligheten regionalt
* Andre oppgaver ved behov

**Lokalt:**

Mottak og akuttinnkvarteringer har ansvar for:

* Etablere kontakt og holde dialog med lokale organisasjoner som vil bidra med aktiviteter for beboerne, og eventuelt andre frivillige dersom dette er formålstjenlig
* Søke å lage samarbeidsavtaler med de organisasjonene som mottaket/innkvarteringsstedet velger å samarbeide med, og som kan tilby beboere relevante aktivitetstiltak. Det skal alltid lages avtaler med frivillige som ikke er del av en større organisasjon.
* Sikre at alle som får tilgang til mottaket/innkvarteringsstedet har politiattest, har signert taushetserklæring, har tilstrekkelig kunnskap om personvern for beboerne, og kjenner de etiske reglene

Mottak/innkvarteringsstedene samarbeider med de lokale organisasjonene/andre frivillige som kan gi et aktivitetstilbud som er av interesse for beboerne.

UDI anbefaler likevel at mottaket/innkvarteringsstedene søker å samarbeide lokalt med organisasjoner UDI inngår samarbeidsavtale med.

**Ankomst og transittenheten (ATE):**

ATE identifiserer og styrer behov og tilgang på nasjonalt ankomstsenter/andre transittmottak etter hva som er formålstjenlig for disse innkvarteringsstedene.

## Krav til organisasjoner/andre frivillige som skal samarbeide med UDI og asylmottak/ andre innkvarteringssteder i regi av UDI

* Alle må følge Norges forpliktelser etter menneskerettsloven.
* Alle som skal bidra med aktiviteter o.l i asylmottak må vise politiattest, se utlendingsloven § 97.
* Frivillige som skal bidra med aktiviteter og ulike tiltak i asylmottak må følge retningslinjer for ivaretakelse av beboernes sikkerhet, etikk, personvern og ha signert taushetserklæring.
* Aktører i sivilsamfunnet med holdninger og adferd som ikke er forenelig med menneskerettighetene og Norske lover og regler, skal ikke få tilgang til mottak.
* Aktører som skal ha tilgang til mottak må forholde seg til det systemet de samarbeider med, slik at ikke beboere blir utsatt for feilinformasjon, krysspress etc.

Ved søknad om aktivtetsmidler for barn og unge har UDI egne retningslinjer.

Organisasjoner som mottar økonomisk støtte fra UDI, bør være registrert i Frivillighetsregisteret. I beredskapssituasjoner kan dette kravet vurderes å fravikes.

**Vedlegg**: mal for samarbeidsavtale mellom mottak/akuttinnkvartering og frivillige organisasjoner

## Bakgrunnsinformasjon

(ikke helt oppdatert)

### UDI har følgende innkvarteringsløsninger:

Asylmottak – den ordinære innkvarteringsløsningen for asylsøkere

Akuttinnkvarteringssted – forenklet innkvarteringssted ved masseankomster etc

Mottak/avdelinger for enslige mindreårige – for asylsøkere mellom 15 og 18 år

Tilrettelagte avdelinger for personer med særskilte behov (TA)

Særskilte boløsninger for personer som trenger mer oppfølging enn det som kan tilbys i andre mottakstyper (særbol)

Særskilte plasser for personer som trenger pleie (særpleie)

Transitt – i en ankomstfase

Nasjonalt Ankomstsenter (NAS) – i en ankomstfase

Politiet/statsforvalter(?) har ansvar for innkvartering før registrering av asylsøkere

### Mottak og Retur

RMA samarbeider med sivilsamfunnet om:

* aktivitetsmidler til barn i mottak
* frivillig arbeid i mottak
* intensjonsavtaler (tidligere med ti organisasjoner)
* returmidler – anbud og søknadsprosesser
* samarbeid i kriser

### UDI Brukernettverk

UDI Brukernettverk samarbeider med sivilsamfunn på ulike vis. De har et brukernettverk hvor formålet er at så mange som mulig av dem som bistår brukerne våre i en eller annen sammenheng, skal bli kjent med UDIs regelverk og rutiner slik at de bistår brukerne bedre. Det bidrar også til færre henvendelser til UDI. De har følgende nettverk:

* rettshjelpsorganisasjoner
* bistands- ideelle og humanitære organisasjoner
* religiøse organisasjoner
* lærere og ansatte i Voksenopplæringen
* kommunale nettverk.

De har i tillegg arrangert Stormøter med somaliere. I tillegg har de Brukerlab.

### Grunnlagsdokumenter og regelverk som strategien bygger på

**Overordnede styrende dokumenter**

Regjeringens strategi *Hverdagsintegrering – strategi for å styrke sivilsamfunnets rolle på integreringsfeltet 2021-2024*

**UDI sine styringsdokumenter**

Virksomhetsstrategien er UDIs overordnede dokument sammen med det årlige tildelingsbrevet. Region- og mottaksavdelingen har i tillegg Mottaksinstruksen og Mottaksstrategi 2018-2023.

RMA har et regelverk for driftsoperatører. UDIs krav til driftsoperatørene er formulert i kravspesifikasjon og i eldre avtaler med driftsoperatører i regelverk. I Generelle krav til drift av asylmottak, er det formulert hvordan driftsoperatørene skal forholde seg til aktiviteter eller samarbeid med sivilsamfunnet.

**Kontakt med og informasjon til nærmiljøet**

Asylmottaket skal

* ha en skriftlig plan for informasjon til, og kontakt med, nærmiljøet
* legge til rette for et godt samarbeid med frivillige lag og organisasjoner og ressurspersoner
* legge til rette for at beboerne kan være aktive deltakere i nærmiljøet

**Oppfølging av og tilrettelegging for sårbare grupper**

Asylmottaket skal

* tilrettelegge for at beboere med spesielle behov kan delta i aktiviteter på lik linje med øvrige beboere, og at de har fritidstilbud som er tilpasset interessene og behovene deres
* gi informasjon om tema som har særlig betydning for beboere med spesielle behov, gjerne i samarbeid med sektormyndigheter og frivillige organisasjoner. Informasjon om rettigheter og hjelpetilbud er særlig relevant.

**Samarbeid**

Asylmottaket skal

1. tilstrebe et godt og strukturert samarbeid med relevante organisasjoner

2008-054 Krav til samarbeid med lokale instanser

2012.167 Krav til beboerrettet arbeid i transittmottak

1. Mottaket skal ivareta beboernes behov for aktivitet.
2. Beboerne skal ha et tilbud om differensierte aktiviteter som forbereder til videre mottaksopphold eller retur til hjemlandet eller annet land de tidligere har oppholdt seg i.

2008-34 Beboermedvirkning

2008-001 Fritidsaktivitet

[2015-005 Aktivitetsmidler for barn i asylmottak](https://www.udiregelverk.no/rettskilder/udi-retningslinjer/udi-2015-005/)

Forskrift om tilskudd til aktivitetstilbud for barn i asylmottak

K[rav-til-ordin](https://www.udi.no/globalassets/global/asylmottak/krav-til-ordinare-plasser-01.05.2019.pdf)ære-plasser-01.05.2019.pdf (udi.no) punkt

4.7.2 Tilrettelegging og veiledning

Asylmottaket skal

1. legge til rette for at barn og unge kan ha kontakt med barn og unge i lokalmiljøet
2. legge til rette for at barn og unge kan delta i ulike aktiviteter utenfor asylmottaket

### FOU og utredninger

Frivillig arbeid i asylmottak – Oxford research 2019/12

Evaluering av ordningen med frivillighetskoordinator (gjennomført av UDI)

Evaluering av tilskuddsordning til aktiviteter for barn i mottak skrevet - Oxford Research, 2018

1. Kilde: Store norske leksikon [↑](#footnote-ref-2)
2. For de innkvarteringssteder som omfattes av Kravspesifikasjonen [↑](#footnote-ref-3)
3. For de innkvarteringssteder som omfattes av Kravspesifikasjonen [↑](#footnote-ref-4)